



LIETUVOS RESPUBLIKOS ŽEMĖS ŪKIO
MINISTRAS

ĮSAKYMAS
DĖL ŽEMĖS ŪKIO MINISTRO 2015 M. GRUODŽIO 31 D. ĮSAKYMO NR. 3D-971 „DĖL LIETUVOS KAIMO PLĖTROS 2014–2020 METŲ PROGRAMOS PRIEMONĖS „RIZIKOS VALDYMAS“ VEIKLOS SRITIES „PASĖLIŲ, GYVŪNŲ IR AUGALŲ DRAUDIMO ĮMOKOS“, SUSIJUSIOS SU ŪKINIŲ GYVŪNŲ DRAUDIMO ĮMOKŲ KOMPENSAVIMU, ĮGYVENDINIMO TAISYKLIŲ PATVIRTINIMO“ PAKEITIMO

2016 m. gegužės 30 d. Nr. 3D-332
Vilnius


P a k e i č i u  Lietuvos kaimo plėtros 2014–2020 metų programos priemonės „Rizikos valdymas“ veiklos srities „Pasėlių, gyvūnų ir augalų draudimo įmokos“, susijusios su ūkinių gyvūnų draudimo įmokų kompensavimu, įgyvendinimo taisykles, patvirtintas Lietuvos Respublikos žemės ūkio ministro 2015 m. gruodžio 31 d. įsakymu Nr. 3D-971 „Dėl Lietuvos kaimo plėtros 2014–2020 metų programos priemonės „Rizikos valdymas“ veiklos srities „Pasėlių, gyvūnų ir augalų draudimo įmokos“, susijusios su ūkinių gyvūnų draudimo įmokų kompensavimu, įgyvendinimo taisyklių patvirtinimo“:
. Pakeičiu 9 punktą ir jį išdėstau taip:
„. Paramos gali kreiptis aktyvus žemės ūkio veiklos subjektas, kuris:
. laiko ūkinius gyvūnus, kurie yra įregistruoti jo vardu Ūkinių gyvūnų registre Lietuvos Respublikos žemės ūkio ministro 2003 m. birželio 16 d. įsakymo Nr. 3D-234 „Dėl Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašo patvirtinimo“ (toliau – Lietuvos Respublikos žemės ūkio ministro 2003 m. birželio 16 d. įsakymas Nr. 3D-234) nustatyta tvarka;
. yra savo vardu kaip valdos valdytojas įregistravęs žemės ūkio valdą Lietuvos Respublikos žemės ūkio ir kaimo verslo registre Lietuvos Respublikos žemės ūkio ministro 2008 m. gegužės 15 d. įsakymo Nr. 3D-278 „Dėl žemės ūkio valdų registravimo Lietuvos Respublikos žemės ūkio ir kaimo verslo registre“ nustatyta tvarka;
. neatsižvelgiant į tai, vykdo ar nevykdo tiesioginėmis išmokomis neremiamą veiklą, atitinka vieną iš šių reikalavimų:
. pateikia vieną iš įrodymų, susijusių su žemės ūkio svarba, kad:
. jo metinė tiesioginių išmokų suma (apskaičiuota bendra visų paramos schemų suma, kurią pareiškėjas turėjo teisę gauti, nors paramos administravimo procese ir buvo taikytos sankcijos – pagal reglamento (ES) Nr. 639/2014 12 straipsnį) už praėjusius kalendorinius metus sudaro bent 5 proc. visų pajamų, kurių jis gavo už praėjusius finansinius metus iš ne žemės ūkio veiklos;
. jo vykdoma žemės ūkio veikla yra reikšminga, t. y. pajamos iš žemės ūkio veiklos sudaro ne mažiau kaip 33 proc. visų už praėjusius finansinius metus gautų pajamų;
. jo pagrindinė veikla ar įmonės tikslas yra žemės ūkio veiklos vykdymas;
. neatsižvelgiant į vykdomos veiklos pobūdį, už praėjusius kalendorinius metus gavo bendrą ES tiesioginių išmokų sumą (apskaičiuotą bendrą visų paramos schemų sumą, kurią pareiškėjas turėjo teisę gauti, nors paramos administravimo procese ir buvo taikytos sankcijos – pagal reglamento (ES) Nr. 639/2014 12 straipsnį), neviršijančią 5 000 Eur.“
. Pakeičiu 11.5 papunktį ir jį išdėstau taip:
„. sudarytoje atskiroje ūkinių gyvūnų draudimo sutartyje ir jos pakeitimuose nurodyta:
. duomenys apie draudimo įmonę ir ūkinius gyvūnus draudžiantį pareiškėją;
. draudžiamoji rizika – ūkinių gyvūnų užkrečiamosios ligos, nurodytos Taisyklių 1 priede;
. draudžiamųjų ūkinių gyvūnų rūšys: galvijai, avys, ožkos, arkliai, kiaulės, antys, kalakutai, vištos, putpelės, žąsys ir stručiai;
. draudžiamieji ūkiniai gyvūnai, draudžiamųjų ūkinių gyvūnų skaičius, draudimo suma ir draudimo įmokos suma pagal ūkinių gyvūnų rūšis ir grupes, nurodytas Ūkinių gyvūnų, sugrupuotų atsižvelgiant į Ūkinių gyvūnų registro duomenis, normatyvinių kainų 2013–2015 metais, taikytinų Lietuvos kaimo plėtros 2014–2020 metų programos priemonės „Rizikos valdymas“ veiklos sričiai „Pasėlių, gyvūnų ir augalų draudimo įmokos“, susijusiai su ūkinių gyvūnų draudimo įmokų kompensavimu, įgyvendinti, sąraše (2 priedas) (toliau – Ūkinių gyvūnų kainų sąrašas);
. tuo atveju, kai pagal draudimo sutartį yra draudžiami tos pačios rūšies ūkiniai gyvūnai, laikomi keliose viena nuo kitos nutolusiose vietovėse – taisyklių 11.5.4 papunktyje nurodyti duomenys pagal kiekvieną ūkinių gyvūnų laikymo vietovę atskirai;
. draudimo sutarties (įskaitant jos pakeitimus) laikotarpis – ne ilgesnis kaip vieneri metai;
. pareiškėjo įsipareigojimas imtis būtinų rizikos prevencijos priemonių, kurios nurodytos draudimo sutartyje;“.
. Pakeičiu 11.6.8 papunkčio pirmąją pastraipą ir ją išdėstau taip:
„. sąlyga, nurodyta Taisyklių 11.6 papunktyje, tikrinama visam draudimo sutarties galiojimo laikotarpiui (tuo atveju, jei draudimo suma per draudimo sutarties galiojimo laikotarpį nėra keičiama arba keičiama tik draudimo sutarties galiojimo pabaigoje (tuo atveju, kai ūkiniai gyvūnai apdrausti bandomis ir (ar) pulkais)) arba kiekvienam draudimo sutarties galiojimo laikotarpiui, kai keitėsi draudimo suma (tuo atveju, jei draudimo suma per draudimo sutarties galiojimo laikotarpį buvo keičiama):“.
. Pakeičiu 11.6.8.2.1 papunktį ir jį išdėstau taip:
„. jei draudžiamasis įvykis neįvyksta – su kiekvienu draudimo sutarties galiojimo laikotarpiu galiojusia draudimo suma, nurodyta atitinkamai draudimo sutartyje (pirminėje) ir jos pakeitimuose. Tuo atveju, kai draudimo sutartis keičiama draudimo sutarties pabaigoje (kai ūkiniai gyvūnai apdrausti bandomis ir (ar) pulkais), laikoma, kad draudimo sutartis tenkina sąlygą, nurodytą 11.6 papunktyje, tik tuo atveju, jei minėta sąlyga tenkinama ir draudimo sutarties pradžioje, ir draudimo sutarties pabaigoje;“.
. Pakeičiu 11.6.8.2.2 papunktį ir jį išdėstau taip:
„. jei draudžiamasis įvykis įvyksta: to draudimo sutarties galiojimo laikotarpio, kurį įvyko draudžiamasis įvykis – su nuostolio suma, o kitų draudimo sutarties galiojimo laikotarpių – laikantis reikalavimų, nurodytų Taisyklių 11.6.8.2.1 papunktyje. Tuo atveju, kai draudimo sutartis keičiama draudimo sutarties pabaigoje, laikoma, kad draudimo sutartis tenkina sąlygą, nurodytą 11.6 papunktyje, tik tuo atveju, jei minėta sąlyga tenkinama ir draudimo sutarties pradžioje, ir draudimo sutarties pabaigoje;“. 
. Papildau 11.9 papunkčiu:
„. draudimo sutartyje nereikalaujama išmokant draudimo išmokas nurodyti būsimos pareiškėjo gamybos tipo ar apimties ir nesiekiama to nustatyti.“
. Pakeičiu 12 punktą ir jį išdėstau taip:
„. Pareiškėjai ir (arba) paramos gavėjai įsipareigoja:
. tvarkyti laikomų ūkinių gyvūnų apskaitą Lietuvos Respublikos žemės ūkio ministro 2003 m. birželio 16 d. įsakyme Nr. 3D-234 nustatyta tvarka;
. prieš pasirašydami draudimo sutartį, kuriai prašoma paramos pagal šias Taisykles, ir prieš keisdami draudimo sutartį, kai draudžiamųjų ūkinių gyvūnų, ūkinių gyvūnų bandų ir (arba) pulkų skaičių norima padidinti, laikomus ūkinius gyvūnus, ūkinių gyvūnų bandas ir pulkus, kurie draudžiami draudimo įmonėje, registruoti Lietuvos Respublikos žemės ūkio ministro 2003 m. birželio 16 d. įsakyme Nr. 3D-234 nustatyta tvarka;
. tuo atveju, kai yra apdrausti individualiai registruojami ūkiniai gyvūnai ir draudimo sutarties galiojimo metu sumažėja apdraustų ūkinių gyvūnų skaičius – per 14 kalendorinių dienų atnaujinti laikomų ūkinių gyvūnų, kurie apdrausti draudimo įmonėje, registravimo duomenis Lietuvos Respublikos žemės ūkio ministro 2003 m. birželio 16 d. įsakyme Nr. 3D-234 nustatyta tvarka ir pakeisti draudimo sutartį (registravimo duomenys turi būti atnaujinti iki draudimo sutarties pakeitimo);
. tuo atveju, kai ūkiniai gyvūnai apdrausti bandomis ir pulkais, draudimo sutarties galiojimo metu kartą per kiekvieno kalendorinio ketvirčio pirmąjį mėnesį atnaujinti laikomų ūkinių gyvūnų, ūkinių gyvūnų bandų ir pulkų, kurie apdrausti draudimo įmonėje, registravimo duomenis Lietuvos Respublikos žemės ūkio ministro 2003 m. birželio 16 d. įsakyme Nr. 3D-234 nustatyta tvarka ir draudimo sutarties pabaigoje patikslinti draudimo sutartį atsižvelgiant į draudimo sutarties galiojimo laikotarpiu laikytų apdraustų ūkinių gyvūnų skaičių.“
. Pakeičiu 13 punktą ir jį išdėstau taip:
„. Pagal priemonės veiklos sritį kompensuojama 65 proc. sumokėtos draudimo įmokos sumos, neviršijant Taisyklių 14–172 punktuose nustatyta tvarka apskaičiuotos didžiausios kompensuotinos draudimo įmokos sumos dydžio.“
. Pakeičiu 14 punktą ir jį išdėstau taip:
„. Didžiausia kompensuotina draudimo įmokos suma pagal draudimo sutartį – 65 proc. tinkamos finansuoti draudimo įmokos sumos, kuri apskaičiuojama Taisyklių 15–172 punktuose nustatyta tvarka.“
. Pakeičiu 15 punktą ir jį išdėstau taip:
„. Pagal draudimo sutartį tinkama finansuoti draudimo įmokos suma apskaičiuojama sudauginant:
. apdraustųjų ūkinių gyvūnų vertę, kuri apskaičiuojama Taisyklių 151 punkte nustatyta tvarka;
. Taisyklių 16 punkte nustatytą tarifą;
. draudimo sutartyje nustatytą draudimo laikotarpio dienų skaičių, padalytą iš metinio dienų skaičiaus.“
. Papildau 151 punktu: 
„. Apdraustųjų ūkinių gyvūnų vertė apskaičiuojama sudauginant:
. draudimo sutartyje nurodytą draudžiamųjų ūkinių gyvūnų skaičių, o tuo atveju, kai draudimo sutartyje nurodytas draudžiamųjų ūkinių gyvūnų skaičius yra didesnis už ŽŪIKVC Ūkinių gyvūnų registre užfiksuotą ūkinių gyvūnų skaičių – ŽŪIKVC Ūkinių gyvūnų registre užfiksuotą ūkinių gyvūnų skaičių, draudimo sutarties pasirašymo (pakeitimo) dieną; 
. atitinkamų metų Biologinio turto ir žemės ūkio produkcijos kainų sąraše nurodytų ūkinių gyvūnų kainų vidurkį.“
. Pakeičiu 17 punkto pirmąją pastraipą ir ją išdėstau taip:
„. Tuo atveju, kai yra apdrausti individualiai registruojami ūkiniai gyvūnai ir draudimo sutartis per jos galiojimo laikotarpį keičiama ir skirtingais draudimo sutarties galiojimo laikotarpiais apdraustųjų ūkinių gyvūnų skaičius, gyvūnų rūšys, jų grupės, draudimo suma ir (ar) draudimo įmokos suma keičiasi:“.
. Papildau 171 punktu:
„. Tuo atveju, kai ūkiniai gyvūnai apdrausti bandomis ir (ar) pulkais ir draudimo sutartis tikslinama draudimo sutarties pabaigoje atsižvelgiant į draudimo sutarties galiojimo laikotarpiu laikytų apdraustų ūkinių gyvūnų skaičių, Taisyklių 15 punkte nurodyta tinkama finansuoti draudimo įmokos suma draudimo sutarties pabaigoje apskaičiuojama sudauginant:
. draudimo sutarties galiojimo laikotarpiu laikytų apdraustų ūkinių gyvūnų vertę, kuri apskaičiuojama Taisyklių 172 punkte nustatyta tvarka;
. Taisyklių 16 punkte nustatytą tarifą;
. draudimo sutarties dienų skaičių, padalytą iš metinio dienų skaičiaus.“
. Papildau 172 punktu:
„. Draudimo sutarties galiojimo laikotarpiu laikytų apdraustų ūkinių gyvūnų vertė apskaičiuojama sudauginant:
. draudimo sutarties pabaigoje draudimo sutartyje nurodytą draudžiamųjų ūkinių gyvūnų skaičių, o tuo atveju, kai draudimo sutartyje nurodytas draudžiamųjų ūkinių gyvūnų skaičius yra didesnis už ŽŪIKVC Ūkinių gyvūnų registre užfiksuotą vidutinį ūkinių gyvūnų skaičių – ŽŪIKVC Ūkinių gyvūnų registre užfiksuotą vidutinį ūkinių gyvūnų skaičių, draudimo sutarties galiojimo laikotarpiu (apskaičiuojamas imant kiekvieno mėnesio (draudimo sutarties galiojimo laikotarpiu) paskutinę dieną ŽŪIKVC Ūkinių gyvūnų registre užfiksuotus duomenis);
. atitinkamų metų Biologinio turto ir žemės ūkio produkcijos kainų sąraše nurodytų ūkinių gyvūnų kainų vidurkį.“ 
. Pakeičiu 21 punktą ir jį išdėstau taip:
„. Siekdami, kad patirtos išlaidos būtų laikomos tinkamomis finansuoti:
. pareiškėjai, jei jie nėra perkančiosios organizacijos, kaip apibrėžta Lietuvos Respublikos viešųjų pirkimų įstatyme, ūkinių gyvūnų draudimo paslaugų pirkimus organizuoja vadovaudamiesi Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2014–2020 metų programos priemones, prekių, paslaugų ar darbų pirkimo taisyklėmis, patvirtintomis Lietuvos Respublikos žemės ūkio ministro 2014 m. gruodžio 3 d. įsakymu Nr. 3D-924 „Dėl Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2014–2020 metų programos priemones, prekių, paslaugų ar darbų pirkimo taisyklių patvirtinimo“ (toliau – Pirkimo taisyklės). Ūkinių gyvūnų draudimo paslaugų pirkimas vykdomas nesinaudojant Pirkimo taisyklėse nurodyta Agentūros interneto svetaine www.nma.lt; 
. pareiškėjai, jei jie yra perkančiosios organizacijos, kaip apibrėžta Lietuvos Respublikos viešųjų pirkimų įstatyme, – vadovaudamiesi Lietuvos Respublikos viešųjų pirkimų įstatymo nuostatomis.“
. Pakeičiu 30 punktą ir jį išdėstau taip:
„. Paramos paraiška pateikiama prieš patiriant draudimo įmokos ar jos dalies sumokėjimo draudimo įmonei išlaidas savivaldybės, kurioje įregistruota žemės ūkio valda, administracijai asmeniškai, per įgaliotą asmenį ar registruotu paštu. Turi būti pateikiamas vienas originalus paramos paraiškos egzempliorius ir susijusių dokumentų originalai arba kopijos, patvirtintos pareiškėjo parašu. Kiekvienas paramos paraiškos ir susijusių dokumentų lapas turi būti patvirtintas pareiškėjo parašu.“ 
. Pakeičiu 35.5 papunktį ir jį išdėstau taip:
„. pareiškėjas atitinka Taisyklių V skyriuje nustatytus reikalavimus. Siekdama įvertinti pareiškėjų atitiktį Taisyklių 9.3 papunktyje numatytiems reikalavimams, savivaldybė:
. patikrina, ar pareiškėjas yra įregistravęs ūkininko ūkį teisės aktų nustatyta tvarka;
. jei pareiškėjas nėra įregistravęs ūkininko ūkio teisės aktų nustatyta tvarka, – elektroniniu paštu kreipiasi į Agentūrą prašydama įvertinti pareiškėjo atitiktį 9.3.1 ir (arba) 9.3.2 papunkčiuose nurodytiems reikalavimams ir informuoti apie patikrinimo rezultatus.“
. Pakeičiu 42.1 papunktį ir jį išdėstau taip:
„. gavusi iš savivaldybės Taisyklių 35.5 papunktyje nurodytą paklausimą dėl pareiškėjo atitikties Taisyklių 9.3.1 ir (arba) 9.3.2 papunkčiuose nurodytiems reikalavimams įvertinimo:
. patikrina, ar pareiškėjas už praėjusius kalendorinius metus gavo bendrą ES tiesioginių išmokų sumą (apskaičiuotą bendrą visų paramos schemų sumą, kurią pareiškėjas turėjo teisę gauti, nors paramos administravimo procese ir buvo taikytos sankcijos – pagal reglamento (ES) Nr. 639/2014 12 straipsnį), neviršijančią 5 000 Eur;
. jei pareiškėjo už praėjusius kalendorinius metus gauta bendra ES tiesioginių išmokų suma didesnė už 42.1.1 papunktyje nurodytą sumą, patikrina, ar pareiškėjas atitinka šių Taisyklių 9.3.1.1 ir (ar) 9.3.1.2 papunkčiuose nurodytus kriterijus pagal Pažymą apie žemės ūkio veiklos subjekto pajamų ir (arba) tiesioginių išmokų sumos dalį, būtiną žemės ūkio veiklos subjektų aktyvumui įrodyti, per praėjusius kalendorinius metus, numatytą Žemės ūkio veiklos svarbos įrodymo kriterijų, pagal kuriuos skaičiuojama pajamų ir (arba) tiesioginių išmokų sumos dalis, įvertinimo metodikoje, patvirtintoje Lietuvos Respublikos žemės ūkio ministro 2015 m. birželio 29 d. įsakymu Nr. 3D-541 „Dėl Žemės ūkio veiklos svarbos įrodymo kriterijų, pagal kuriuos skaičiuojama pajamų ir (arba) tiesioginių išmokų sumos dalis, įvertinimo metodikos patvirtinimo“, arba šių Taisyklių 9.3.1.3 papunktyje nurodytą kriterijų pagal Pažymą apie žemės ūkio veiklos subjekto vykdomų veiklų sąnaudas, numatytą Žemės ūkio veiklos subjektų vykdomų veiklų sąnaudų įvertinimo metodikoje, patvirtintoje Lietuvos Respublikos žemės ūkio ministro 2015 m. birželio 29 d. įsakymu Nr. 3D-542 „Dėl Žemės ūkio veiklos subjektų vykdomų veiklų sąnaudų įvertinimo metodikos patvirtinimo“;“.
. Pakeičiu 42.2 papunktį ir jį išdėstau taip:
„. patikrinusi pareiškėjo atitiktį Taisyklių 9.3.1 ir arba 9.3.2 papunkčiuose nustatytiems reikalavimams, apie patikrinimo rezultatus raštu ir (ar) el. paštu informuoja savivaldybę;“.
. Pakeičiu 44 punktą ir jį išdėstau taip:
„. Paramos gavėjui mirus ar esant nenugalimos jėgos (force majeure) aplinkybėms, dėl kurių paramos gavėjas negali vykdyti prisiimtų įsipareigojimų po sprendimo skirti paramą priėmimo, pareiškėjo prisiimti įsipareigojimai gali būti perduoti asmeniui, perimančiam paramos gavėjo įsipareigojimus ir tęsiančiam veiklą, jeigu jis įsipareigojimų perėmimo metu atitinka pareiškėjo tinkamumo gauti paramą sąlygas ir reikalavimus. Asmuo, perimantis paramos gavėjo įsipareigojimus, pateikia savivaldybei rašytinį prašymą dėl įsipareigojimų perėmimo ir paramos gavėjo mirties arba nenugalimos jėgos (force majeure) aplinkybių patvirtinimo dokumentus. Šiame punkte nurodytais atvejais paramos lėšos gali būti išmokamos tais metais, kuriais buvo priimtas sprendimas skirti paramą, ir kitais dvejais kalendoriniais metais.“
. Pakeičiu 63 punktą ir jį išdėstau taip:
„. Agentūra apie patikros vietoje metu ir duomenų administracinės patikros metu nustatytus neatitikimus, taikytinas sankcijas ir (ar) kitas vertinimo metu rastas klaidas raštu ir (ar) el. paštu informuoja savivaldybę. Gavusi minėtą informaciją, savivaldybė patikslina sprendimą dėl paramos skyrimo bei duomenis ŽŪMIS ir apie tai informuoja Agentūrą ir atitinkamą paramos gavėją Taisyklių 57 punkte nurodytu būdu.“
. Pakeičiu 72 punktą ir jį išdėstau taip:
„. Priemonės veiklos sričiai taikytinos specifinės sankcijos: kai patikros vietoje metu nustatoma, kad dokumentais pagrįstas laikytų ūkinių gyvūnų skaičius draudimo sutarties pasirašymo ir (ar) draudimo sutarties pakeitimo dieną yra mažesnis nei ūkinių gyvūnų skaičius, nurodytas draudimo sutartyje ir Ūkinių gyvūnų registre (skaičiuojama kiekvienai ūkinių gyvūnų rūšiai atskirai), paramos gavėjui atsižvelgiant į patikros vietoje metu nustatytą dokumentais pagrįstą laikytų ūkinių gyvūnų skaičių Taisyklėse nustatyta tvarka apskaičiuota mokėtina paramos suma:
. mažinama 5 proc. – kai nustatytas skirtumas sudaro ne daugiau kaip 10 proc. draudimo sutartyje ar Ūkinių gyvūnų registre nurodyto ūkinių gyvūnų skaičiaus (palyginimui imamas mažesnis skaičius, nurodytas draudimo sutartyje arba Ūkinių gyvūnų registre);
. mažinama 15 proc. – kai nustatytas skirtumas sudaro nuo 11 iki ne daugiau kaip 20 proc. draudimo sutartyje ar Ūkinių gyvūnų registre nurodyto ūkinių gyvūnų skaičiaus;
. mažinama 35 proc. – kai nustatytas skirtumas sudaro nuo 21 iki ne daugiau kaip 50 proc. draudimo sutartyje ar Ūkinių gyvūnų registre nurodyto ūkinių gyvūnų skaičiaus;
. neskiriama – kai nustatytas skirtumas sudaro daugiau kaip 50 proc. draudimo sutartyje ar Ūkinių gyvūnų registre nurodyto ūkinių gyvūnų skaičiaus.“
. Papildau 731 punktu: 
„. Grąžintinos lėšos, susidariusios įgyvendinant Taisykles, administruojamos vadovaujantis Grąžintinų lėšų, susidariusių įgyvendinant Europos Sąjungos žemės ūkio fondų priemones, administravimo taisyklėmis, patvirtintomis Lietuvos Respublikos Vyriausybės 2008 m. vasario 13 d. nutarimu Nr. 137 „Dėl Grąžintinų lėšų, susidariusių įgyvendinant Europos Sąjungos žemės ūkio fondų priemones, administravimo taisyklių patvirtinimo“.“
. Pakeičiu 3 priedą ir jį išdėstau nauja redakcija (pridedama).



Žemės ūkio ministrė								      Virginija Baltraitienė

